CELEX: 32012D0437
Language: lv
Date: 2012-07-24 00:00:00
Title: 2012/437/KĀDP: Politikas un drošības komitejas Lēmums ES RPM Rafa/2/2012 ( 2012. gada 24. jūlijs ), ar ko pagarina Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja ad interim pilnvaru termiņu

27.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 200/18
            
         POLITIKAS UN DROŠĪBAS KOMITEJAS LĒMUMS ES RPM RAFA/2/2012
   (2012. gada 24. jūlijs),
   ar ko pagarina Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja ad interim pilnvaru termiņu
   (2012/437/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1), un jo īpaši tās 10. panta 1. punktu,
   tā kā:
   
               (1)
            
            
               Vienotās rīcības 2005/889/KĀDP 10. panta 1. punktā ir paredzēts, ka Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus, lai īstenotu misijas ES RPM Rafa politisku kontroli un stratēģisku vadību, tostarp pieņemt lēmumu par misijas vadītāja iecelšanu amatā.
            
         
               (2)
            
            
               Pēc Savienības Augstās pārstāves ārlietās un drošības politikas jautājumos (AP) priekšlikuma PDK ar Lēmumu 2012/382/KĀDP (2)2012. gada 3. jūlijā iecēla Davide PALMIGIANI kungu par ES RPM Rafa misijas vadītāju ad interim uz laikposmu no 2012. gada 1. jūlija līdz 2012. gada 31. jūlijam.
            
         
               (3)
            
            
               AP ir ierosinājusi pagarināt Davide PALMIGIANI kunga kā ES RPM Rafa misijas vadītāja ad interim pilnvaru termiņu uz papildu divu mēnešu laikposmu no 2012. gada 1. augusta līdz 2012. gada 30. septembrim,
            
         IR PIEŅĒMUSI ŠO LĒMUMU.
   1. pants
   Ar šo Davide PALMIGIANI kunga kā Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja ad interim pilnvaru termiņš tiek pagarināts līdz 2012. gada 30. septembrim.
   2. pants
   Šis lēmums stājas spēkā tā pieņemšanas dienā.
   To piemēro no 2012. gada 1. augusta.
   
      Briselē, 2012. gada 24. jūlijā
      
         
            Politikas un drošības komitejas vārdā –
         
            priekšsēdētājs
         
         O. SKOOG
      
   
   
      (1)  OV L 327, 14.12.2005., 28. lpp.
   
      (2)  OV L 186, 14.7.2012., 30. lpp.